Bushe kuti mwatemwa ukubelenga ici cipande mu %%?
Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
38 E lyo Yehova ayaswike Yobo ukufuma mu nkuuka+ no kutila:
2 “Nani uulecilikila ukufwaya kwandi
Pa kulanda ifyabula amano?+
3 Shi kaka mu musana ngo mwaume,
Ine nalakwipusha, na iwe unjebe.+
4 Wali kwi ilyo nashimpile isonde?+
Njeba, nga walishiba ukwiluka.
5 Nani apimine ubukulu bwa liko, napamo walishiba,
Atemwa nani atambalikepo intambo ya kupiminako?
6 Ni pa cinshi amashinte+ ya liko yashimpilwe,
Atemwa nani abikile ilibwe lye sonde ilya pa koona,
7 Ilyo intanda+ sha lucelo sha-awilile utupundu pamo,
Ilyo abana baume bonse aba kwa Lesa+ baweleshe?
8 Kabili nani apindilile bemba ku fiibi,+
Ilyo alompweke ngo wafuma mwi fumo;
9 Ilyo namufwikile ikumbi
No kumupomba ikumbi lyafiita,
10 Kabili namubikiile imipaka ku cipope candi
No kubikako imipindo ne fiibi,+
11 Kabili natile, ‘Upelele pano, wipulapo;+
Na mabimbi yobe aya cilumba yapelele pano pene’?+
12 Bushe ukutula ku nshiku shobe isha ku kale watala awebapo ulucelo ica kucita?+
Bushe wabala aulenga amacaca ukwishiba icifulo ca yako?
13 Bushe walitala awikata isonde mu mpela sha liko,
No kukuntamo ababifi?+
14 Isonde lilayalula iline nge bumba+ ilyo bafwatikapo,
Na fyonse ifilimo fyamoneka bwino bwino kwati nafifwala.
15 Kabili ababifi balibatana ulubuuto lwa fiko,+
No kuboko kwabo ukwasumbulwa kulafunwa.+
16 Bushe wabala awingila ukufika ku tumfukumfuku twa muli bemba,
Nelyo bushe wabala awendauka+ pa nshi ya bemba?+
17 Bushe walisokolwelwa impongolo sha mfwa,+
Nelyo bushe kuti wamona impongolo sha ku mbo ukwafiita fititi?+
18 Bushe walishiba bwino bwino ifyo incende sha pano isonde shapabuka?+
Njeba, nga walishiba ifi fyonse.
19 Ili kwi nomba inshila iyaya ukwikala ulubuuto?+
Ne mfifi, icifulo ca iko cili kwi,
20 Bushe kuti wafitwala ku mupaka wa fiko
Kabili bushe kuti waishiba inshila sha kuya ku ng’anda ya fiko?
21 Bushe walishiba, pantu napamo wali naufyalwa lilya,+
Kabili ni co inshiku shobe shingi sana?
22 Bushe walingila umusungilwa imfula ya bungululu bwabuuta,+
Nelyo bushe ulamona umusungilwa imfula ya mabwe,+
23 Ifyo nasungile nshita ya bulanda,
Ubushiku bwa bulwi ne nkondo?+
24 Ili kwi kanshi inshila umwayakanikila ulubuuto,
Kabili ni kwi kusalanganina umwela wa ku kabanga+ pano isonde?
25 Nani alepwilile mulamba umwa kupita
No kupekanya inshila umwa kupantila inkuba,+
26 Pa kuti iloke pa calo apashaba muntu,+
Pa mpanga apashaikala umuntunse,
27 Pa kuti itapilile ifiswebebe umwima inkuuka kabili umwapomoka
No kuleka icani iciteku cimene?+
28 Bushe imfula yaba na wishi,+
Kabili nani afyele amatoni ya mume?+
29 Bushe ni mu nda ya kwa nani mwafumine amenshi makaasa,
Kabili nani uwafyele ukutalala+ kwa mu muulu?
30 Amenshi yalafiswa ku caba nge libwe,
Na pa muulu wa menshi ayengi palakosa.+
31 Bushe kuti wakakisha ifyaikasha intanda sha Kima,
Nelyo bushe kuti wakakula imyando ya ntanda sha Kesili?+
32 Bushe kuti wafumya intanda sha Masarote mu nshita ya shiko?
Kabili bushe kuti watungulula intanda sha Ashi na bana ba shiko?
33 Bushe walishiba ifipope imyulu ikonka,+
Nelyo bushe kuti wapeela icipope ku fya mu myulu ukuti fitungulule ifya pe sonde?
34 Bushe kuti wasanswila ishiwi lyobe ku makumbi,
No kuleka ilyeshi lya menshi likufimbe?+
35 Bushe kuti watuma ukubyata kwa nkuba na sho shaya
Kabili bushe shingasosa kuli iwe ashiti, ‘Tuli pano!’?
36 Nani abikile amano+ mu makumbi,
Atemwa nani apeele umucetekanya+ ku fipesha amano fya mu muulu?
37 Nani engapenda amakumbi ku mano,
Nelyo batumba ba menshi aba mu muulu—nani engabasendeka,+
38 Ilyo ulukungu lwenguluka no kuba munyela,
Kabili ilyo ifibungulubwe fya pe sonde fikambantana?
39 Bushe kuti wabambila inkalamo ica kutaakanya
Kabili bushe imisepela ya nkalamo nga ili ne nsala kuti waipeela ifya kuti yaikuta,+
40 Ilyo ili apo ifiseme,+
Nelyo ilyo ilebendelela pa kuti isanse ico ilefwaya ukwikata?
41 Nani apekanishisha mwankole ifya kulya+
Ilyo abana bakwe balilila kuli Lesa,
Ilyo balubanta pa kubulwa ifya kulya?
Peeleniko bambi
Peeleniko bambi
BAIBOLO—AMALEMBO YA CALO CIPYA
Yobo 38
Cibemba
Belengeni Baibolo pa Intaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn eng_Latn